CELEX: 62008TA0107
Language: et
Date: 2011-11-30 00:00:00
Title: Kohtuasi T-107/08: Üldkohtu 30. novembri 2011 . aasta otsus — Transnational Company „Kazchrome” ja ENRC Marketing versus nõukogu ja komisjon (Dumping — Hiinast ja Kasahstanist pärineva ränimangaani import — Tühistamishagi — Ekspordihind — Ekspordihinna ja normaalväärtuse võrdlemine — Allalöömismarginaali arvutamine — Lepinguväline vastutus)

28.1.2012   
            
            
               ET
            
            
               Euroopa Liidu Teataja
            
            
               C 25/48
            
         
      Üldkohtu 30. novembri 2011. aasta otsus — Transnational Company „Kazchrome” ja ENRC Marketing versus nõukogu ja komisjon
      (Kohtuasi T-107/08) (1)
      
      (Dumping - Hiinast ja Kasahstanist pärineva ränimangaani import - Tühistamishagi - Ekspordihind - Ekspordihinna ja normaalväärtuse võrdlemine - Allalöömismarginaali arvutamine - Lepinguväline vastutus)
      (2012/C 25/91)
      Kohtumenetluse keel: inglise
      
         Pooled
      
      
         Hagejad: Transnational Company „Kazchrome” AO (Aktöbe, Kasahstan); ENRC Marketing AG (Kloten, Šveits) (esindajad: advokaadid L. Ruessmann ja A. Willems ning hiljem advokaadid A. Willems ja S. De Knop)
      
         Kostjad: Euroopa Liidu Nõukogu (esindajad: J.-P. Hix, keda abistasid advokaadid G. Berrisch ja G. Wolf, ning hiljem J.-P. Hix ja B. Driessen, keda abistas advokaat G. Berrisch), Euroopa Komisjon (esindajad: H. van Vliet ja K. Talabér-Ritz)
      
         Kostjate toetuseks menetlusse astuja: Euroalliages (Brüssel, Belgia) (esindajad: advokaadid J. Bourgeois, Y. van Gerven ja N. McNelis)
      
         Ese
      
      Esiteks nõue tühistada nõukogu 4. detsembri 2007. aasta määrus (EÜ) nr 1420/2007, millega kehtestatakse lõplik dumpinguvastane tollimaks Hiina Rahvavabariigist ja Kasahstanist pärineva ränimangaani impordi suhtes ja lõpetatakse menetlus Ukrainast pärineva ränimangaani impordi suhtes (ELT L 317, lk 5), Transnational Company „Kazchrome” AO toodetud ränimangaani importi puudutavas osas, ja teiseks kahju hüvitamise nõue.
      
         Resolutsioon
      
      
                  1.
               
               
                  Tühistada nõukogu 4. detsembri 2007. aasta määruse (EÜ) nr 1420/2007, millega kehtestatakse lõplik dumpinguvastane tollimaks Hiina Rahvavabariigist ja Kasahstanist pärineva ränimangaani impordi suhtes ja lõpetatakse menetlus Ukrainast pärineva ränimangaani impordi suhtes, artikkel 1 Transnational Company „Kazchrome” AO toodetud ränimangaani importi puudutavas osas.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta pool Transnational Company „Kazchrome” ja ENRC Marketing AG kohtukuludest nende endi kanda ja mõista neilt välja Euroopa Komisjoni kohtukulud.
               
            
                  4.
               
               
                  Mõista pool Transnational Company „Kazchrome” ja ENRC Marketing AG kohtukuludest välja Euroopa Liidu Nõukogult ja jätta viimase kohtukulud tema enda kanda.
               
            
                  5.
               
               
                  Jätta Euroalliages’i kohtukulud tema enda kanda.
               
            
         (1)  ELT C 116, 9.5.2008.